વીનિયા બાગ વિસ્તારમાં જાહેર સભાને સંબોધવાની પરવાનગી મોદીને નહીં આપવાના રિટર્નિંગ ઑફિસર પ્રાંજલ યાદવના પક્ષપાતી ફેંસલા સામે ચૂંટણીપંચ મૂકપ્રેક્ષક બની રહ્યું હોવાનો આક્ષેપ BJPએ કર્યો હતો. રિટર્નિંગ ઑફિસરને તત્કાળ હટાવવાની માગણી કરતાં BJPના નેતા અરુણ જેટલીએ કહ્યું હતું કે આ નિર્ણયના વિરોધમાં અમિત શાહ અને મારા સહિતના પક્ષના અન્ય નેતાઓ ગુરુવારે બનારસ હિન્દુ યુનિવર્સિટીની બહાર ધરણાં પર બેસીશું.